Document ID: 32000R0822

Κανονισμός (ΕΚ) αριθ. 822/2000 της Επιτροπής
της 19ης Απριλίου 2000
για την εφαρμογή συντελεστή μείωσης κατά την έκδοση πιστοποιητικών επιστροφής για εμπορεύματα μη υπαγόμενα στο παράρτημα Ι της συνθήκης, όπως προβλέπεται στο άρθρο 6β του κανονισμού (ΕΚ) αριθ. 1222/94
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 3448/93 του Συμβουλίου, της 6ης Δεκεμβρίου 1993, για τον καθορισμό του καθεστώτος συναλλαγών που εφαρμόζεται για ορισμένα εμπορεύματα που προέρχονται από τη μεταποίηση γεωργικών προϊόντων(1), όπως τροποποιήθηκε από τον κανονισμό (ΕΚ) αριθ. 2491/98 της Επιτροπής(2), και ιδίως το άρθρο του 8 παράγραφος 3 πρώτο εδάφιο,
τον κανονισμό (ΕΚ) αριθ. 1222/94 της Επιτροπής, της 30ής Μαΐου 1994, για τη θέσπιση κοινών λεπτομερών κανόνων εφαρμογής του συστήματος επιστροφών κατά την εξαγωγή και των κριτηρίων καθορισμού του ύψους τους για ορισμένα γεωργικά προϊόντα, εξαγόμενα υπό μορφή εμπορευμάτων μη υπαγομένων στο παράρτημα Ι της συνθήκης(3), όπως τροποποιήθηκε τελευταία από τον κανονισμό (ΕΚ) αριθ. 701/2000(4), και ιδίως το άρθρο 6β παράγραφοι 6 και 8,
Εκτιμώντας τα ακόλουθα:
(1) Τα αθροιστικά ποσά των επιστροφών που ζητήθηκαν και που αντιστοιχούν στα πιστοποιητικά που έχουν ήδη εκδοθεί ανέρχονται σε 305159263 ευρώ. Το εν λόγω ποσό, προστιθέμενο στα ποσά που αντιστοιχούν στις αιτήσεις που κατατέθηκαν από τις 10 έως τις 14 Απριλίου 2000, αναγόμενο σε ετήσια βάση, μπορεί να μην επιτρέψει στην Επιτροπή να διασφαλίσει την τήρηση των δεσμεύσεών της, όπως αυτές προβλέπονται στο άρθρο 6β παράγραφος 8 του κανονισμού (ΕΚ) αριθ. 1222/94.
(2) Πρέπει να εφαρμοστεί συντελεστής, υπολογιζόμενος βάσει του άρθρου 6β παράγραφοι 3 και 4, στα ποσά που ζητήθηκαν με μορφή πιστοποιητικού κατά την προαναφερθείσα εβδομάδα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στα ποσά των πιστοποιητικών που ζητήθηκαν κατά την περίοδο από τις 10 έως τις 14 Απριλίου 2000 εφαρμόζεται συντελεστής μείωσης 0,68.
Άρθρο 2
Ο παρών κανονισμός αρχίζει να ισχύει από τις 21 Απριλίου 2000.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 19 Απριλίου 2000.

Labels: 3
17
6